WIIK บวก 4% ลุ้นกำไรปี 63 สูงสุดรอบ 4 ปี รับผลงานธุรกิจท่อโตเด่น
WIIK บวก 4% ลุ้นกำไรปี 63 สูงสุดรอบ 4 ปี รับผลงานธุรกิจท่อโตเด่น โดย ณ เวลา 15.26 น. ราคาอยู่ที่ 2.66 บาท บวก 0.10 บาท หรือ 3.91% สูงสุดที่ 2.68 บาท ต่ำสุดที่ 2.54 บาท ด้วยมูลค่าซื้อขาย 34.24 ล้านบาท
20 ม.ค. 2564

ผู้สื่อข่าวรายงานว่า บริษัท วิค จำกัด (มหาชน) หรือ WIIK ล่าสุด ณ เวลา 15.26 น. อยู่ที่ 2.66 บาท บวก 0.10 บาท หรือ 3.91% สูงสุดที่ 2.68 บาท ต่ำสุดที่ 2.54 บาท ด้วยมูลค่าซื้อขาย 34.24 ล้านบาท

นายวิบูลย์ แสงวิทยานนท์ ประธานเจ้าหน้าที่บริหาร WIIK เปิดเผยว่า ภายหลังจากมีพันธมิตรรายใหญ่จากจีน อย่าง Lesso (Thailand) Investment Limited เข้าถือหุ้นใหญ่อันดับ 1 ในสัดส่วน 24% ของทุนจดทะเบียนทั้งหมด (เพิ่มทุน PP เมื่อปลายปี 63) โดย Lesso มีความเชี่ยวชาญผลิตภัณฑ์ท่อที่ครบเครื่องมากยิ่งขึ้น ซึ่งคาดว่าจะสร้างเซอร์ไพรส์ให้กับบริษัท ทำให้บริษัทมีโอกาสรับงานใหม่ๆมากขึ้น รวมถึงสามารถพัฒนาสินค้าใหม่ๆที่ช่วยเพิ่ม Gross margin ให้มากว่า 30% ซึ่งเป็นตัวแปรสำคัญที่ทำให้ความสามารถในการทำกำไรเพิ่มขึ้น โดยสินค้าใหม่ๆจะเริ่มออกขายช่วงไตรมาส 3-4 ปี 2564
สำหรับภาพรวมธุรกิจในปี 2564 มั่นใจจะเติบโตกว่าปีที่ผ่านมา ทั้งในส่วนของธุรกิจท่อ HDPE และ ธุรกิจบริหารจัดการน้ำ โดยบริษัทมีแผนจะเข้าประมูลงานใหม่ๆเข้ามาต่อเนื่องเพื่อสนับสนุนให้ปริมาณงานในมือ (Backlog) เติบโตไม่น้อยกว่า 1,000 ล้านบาททุนจีนหนุนรับงานใหญ่-เป้า 3 บาท
ขณะที่มีการคาดการณ์ว่าภาพธุรกิจในปี 2563 คาดมีโอกาสเห็นกำไรสุทธิทำสถิติสูงสุดใหม่ในรอบ 4 ปี ทะลุ 100 ล้านบาท หรือเติบโต 363% จากปีก่อน โดยเฉพาะในไตรมาส 4/63 ที่มีปริมาณงานใหม่ๆในธุรกิจท่อ HDPE เข้ามาสูงมาก